Базаргалиева Айнагул Кубаевна 

Жоғары  санатты тәрбиеші           

Ақтөбе қаласы № 31 МДҰ                

Тыныштық болсын әлемде!

Мақсаты: Балаларды адамгершілікке баулып, Отанға деген сүйіспеншілігін                                                  арттырып, патриоттық тәрбие беру. Ұлы Отан соғысындағы қазақстандықтардың ерлік істерімен таныстыру. Ой – өрісін дамытып, үлкенді сыйлай білуге, оларды қадірлеуге тәрбиелеу.
Әдіс – тәсілі: Ұлы Отан соғысы туралы суреттер, гүлдер, шарлар.

Марш әуенімен балалар залға кіреді.
Ұраны:
Қыран құсым көк аспанда самғасын,

Желбіресін көк байрағым сан ғасыр.

Жас ұландар биік ұста туыңды,

Жарқыратып, туған елдің таңбасын.

Тәрбиеші: Құрметті қонақтар, балалар! Бүгін көптен күткен салтанаты күн, зымыраған уақыттың қанатында жеңістің міне 70 – ші көктеміне келіп жеттік.

Биыл – Ұлы Жеңіске 70 жыл толып отыр. Тарих көші үнемі жаңаланып отырады. Оның парақтарында ұмытылмайтын тарихи оқиғалар болады. Соның бірі әлемді дүр сілкіндірген Ұлы Отан соғысының қасіреті мен Ұлы Жеңістің қасиетін, батыр аталарымыз бен апаларымыздың ерлігін ешкім де, ешқашан ұмытқан емес, ұмытылмайды да!

1941 жылы 22 маусымда фашистік Германия елімізге басып кірді. Сол кездегі Кеңестік елдің бірлігі мен достығының арқасында 1945 жылы 9 мамырда сұрапыл соғыс ұлы Жеңіспен аяқталды.
Ілулі тұрған батырлар суретімен таныстыру.
-Мына суретте: Қасым Қайсенов, Талғат Бегелдинов, Нүркен Әбдіров, Мәлік Ғабдуллин, Мәншүк Мәметова, Әлия Молдағұлова, Бауыржан Момышұлы, Төлеген Тоқтаров, Рақымжан Қошқарбаев. Орнымыздан тұрып батырларға құрметпен бас иеміз. Бүгінгі бейбіт өмірге жете алмаған, ерлікпен қаза тапқан ағаларымыз бен апаларымыздың рухына тағзым етіп, 1 минут үнсіздік жариялайық.

Сұрақ – жауап:
-Бүгін қандай мейрам? Ұлы Жеңіске неше жыл? Батыр ағалар мен апалардың есімдерін білеміз бе? Шығыстың қос шынары кімдер?
Әділ.

Жеңіс келді далама,

Жеңіс келді қалама.

Жеңіс келді әке боп,

Елдегі бар балаға.
Айша.
Жеңіс келді ән болып,

Келді ауылға сән көрік.

Жеңіс келді алақай,

Тоя жейтін нан болып.
Әмина.
Көп қой батыр ағалар,

Халық сүйіп бағалар.

Көп қой батыр ағалар,

Жаттап алар балалар.
Ән: «Ел қорғауға әзірміз!»

Батыржан, Бейбарыс, Асанәлі, Есқали, Мейрамбек, Жандос, Арсен, Мерлан.

Тақпақтар: «Батыр аттас балалар».

Дияр.
Бауыржан, Мәлік, Талғаттар,

Сүйікті болып қалды аттар.

Олар аттас қаншама,

Сәби бар, шәкірт, солдат бар.

Инабат.
Аттары әнге ұласқан,

Нүркен боп ашық тұр аспан.

Табылар Мәншүк, Әлия,

Қарасаң әрбір топтан.
«Бауыржан Момышұлы».

Бекнұр.
Жаралғандай жалыннан,

Жайсаң батыр Бауыржан.

Естігенде есімін,

Жау есінен жаңылған.
Медина.
Бұзып, жарып қоршауды,

Жолсыз жерден жол салды.

Достары түгіл ерлігін,

Қасы да естіп, тамсанды.
«Батыр аға».

Аружан. Аманжолова.
Өр тұлғалы келбетті,

Қошқарбаев Рақымжан.

Сын сағатта ерлікпен,

Ел сүйсінген батыр жан.
Нұрлыбек.
Арпалысып ел күнде,

Аңсап талай жыл күткен.

Жеңіс күні Берлинде,

Рейхстагқа ту тіккен!
Балалардың көрінісі:

Әсем: Әке, әке! Тілдесші менімен әкешім! Әлде хат жазуға уақытың жоқ па? Хат неге жазбайсың, әке? Тым болмаса аманмын, немістермен мына жерде шайқасып жатырмын деп бір хабарласшы әке? Сағындым сені әке!

Нұржан: -Сүйінші, халқым, сүйінші! Неміс фашистері тізе бүгіп, жеңілгендерін мойындапты. 

Жеңіс! Жеңіс! Біз жеңдік:

 Назерке:Бейбітшілік нұрына,

                  Дүние жүзі сенеді.

                  Соғыс өртін өшіріп,

                  Бейбітшілік жеңеді! – деп бүгінгі іс - әрекетімізді «Әрқашан күн сөнбесін» әнімен аяқтаймыз. 

